Xiywanın' xanı Mademin xan shayır, sazende, baqsı qıssaxan adamlardı jıynap talantlılardı sınaqtan o'tkeredi. Xan saltanatın maqtatıw ushın jumıs sho'lkemlestiredi. Usıg'an Ku'nxojada shaqırtıladı. Sonda ol o'zinin' belgili ""Umıtpaspan"", ""Tu'ye ekensen'"" qosıqların do'retedi. ""Tu'ye ekensen'"" qosıg'ın jazıwda Sherniyaz aqınnın' shıg'armalarınan u'lgi aladı.

Ja'miyettin' ustavlıq kapitalı aktsiyalardın' nominal bahasın azaytıw yamasa olardın' ulıwma sanın qısqartıw jolı menen, sonın' ishinde aktsiyalardın' bir bo'legin ja'miyet ta'repinen satıp alıp, son'ın ala o'tew jolı menen azaytılg'an bolıwı mu'mkin.

Ku'nxoja o'zinen burıng'ı o'tken alım, ulama, shayır adamlardı ju'da' qa'dirlegen, olardı zıyarat etip turg'an. Ma'selen Xoja Axmet Yassawiy ha'm Ha'kim ata-Sulayman Baqırg'aniy a'wliyelerine barıp zıyarat etken, olardın' shıg'armaların qa'sterlep u'yrengen. Ku'nxoja mudamı allag'a sıyınıp jasag'an. İslam dini boyınsha ko'p na'rselerdi bilgen ulama adam bolg'an.

1930-jıllardın' ekinshi yarımınan baslap xalıq aralıq jag'day keskin shiyelenise baslag'anlıg'ı tariyxtan ma'lim. Germaniyada ma'mleket apparatının' gitlershiler qolına o'tiwi, İspaniyada puqaralıq urıstın' baslanıwı, Yapon samuraylarının' Qıtayg'a topılısı ha'm t.b. konfliktler - ekinshi jer ju'zilik urıstın' payda bolıw qarsan'ındag'ı qa'wipli jag'daylar edi. Usınday xalıq aralıq jag'daylarg'a baylanıslı usı da'wir a'debiyatında paraxatshılıqtı jırlaw temasına baylanıslı shıg'armalar do'retiw tiykarg'ı wazıypalardın' biri boldı. M.Da'ribaevtın' ""Shegarada"" poeması usı wazıypanın tiykarında do'regen liro-epikalıq shıg'arma bolıp tabıladı. Onın' teması – elimiz shegarashılarının' Xasan ko'lindegi yapon samuraylarına qarsı urısı boldı. Poemada janlı ha'reket etiwshi tiykarg'ı obraz – Bigus. Ol – batır shegarashı. O'zinin' o'mirinin' ko'pshilik jılların jawıngerlikke, Watan qorg'aw isine bag'ıshlaydı. Adamnın' ruhıy du'nyasının baylıg'ı, dos ha'm dushpang'a qatnasıg'ı, Watandı su'yiwshilik sezimi, ar-namısı awır sınaqta anıg'ıraq bilinedi. Bul sıpatlar Bigus obrazında ko'rkem sa'wlelendirilgen.

1947-jıldın’ 12-fevral ku’ni basqa bir aspan tası - Sixote-Alinsk meteoritinin’ tu’siwine Uzaq Shıg’ıstag’ı İman qalashasında islewshi xudojnik Medvedev gu’wa boldı. Onın’ aytıwınsha, otlı shar arqasınan burqırag’an tu’tinli iz qaldırıp ha’m ha’r qıylı ta’replerge ushqınlar atıp, u’lken tezlik penen gorizont ta’repke ushtı. Otlı shar gorizonttan jog’alg’annan keyin ol ta’repten ju’da’ ku’shli partlaw dawısı esitildi. Keyingi jılları bul temir meteoritti u’yreniw boyınsha sho’lkemlestirilgen ilimiy ekspeditsiyalar bul «aspan miymanı»nın’ Jer betine tu’spesten aldınıraq hawada ıdırag’anlıg’ın ha’m onın’ bo’leklerinen payda bolg’an voronkalar bir neshe kvadrat kilometr maydandı iyelegenligin anıqladı. Payda bolg’an voronkalardın’ (uralardın’) diametri 60 santimetr 28 metrge shekem bolıp, olardan tabılg’an meteorit bo’leklerinin’ awırlıg’ı 1 kilogrammnan 70 kilogrammg’a shekem boldı. Esaplawlar meteorit bo’leklerinin’ ulıwmalıq awırlıg’ının’ 100 tonnadan kem emes ekenligin ko’rsetti.